આ વચન જો વરસાદ હોય તો આ વચનોના વરસાદમાં કોઈ કોરો રહી જતો હોય તો એ છે લઘુમતિ માણસ. અહીં લઘુમતિ કોમની નહિ, વોટબેંકની રીતે જે લઘુમતીમાં છે એની વાત છે. જે પાર્ટી ફંડમાં રૂપિયા આપવા સિવાય પાર્ટીઓને જીતવામાં મદદ નથી કરી શકતો તેવા શિક્ષિત ઉચ્ચ મધ્યમ વર્ગને આ ચૂંટણી ઢંઢેરાઓમાં ‘કંઈ લેવાનું ની મલે’. નોકરી, ઘરનું ઘર કે ટેબ્લેટ, કેપ્સ્યુલ, સીરપ જેવું એના માટે કશું નથી. ખરેખર ઉચ્ચ મધ્યમ વર્ગ માટે પણ ઓટોમેટીક ટ્રાન્સમિશન ધરાવતી કાર કે આ વર્ગની કોલેજીયન છોકરીઓ માટે હાઈ-એન્ડ સ્માર્ટ ફોનની યોજના હોવી જોઈએ. વચન આપવામાં શું વાંધો છે?